b'\n_START_ARTICLE_\nWikipedia p\xc3\xa5 nynorsk\n_START_PARAGRAPH_\nWikipedia p\xc3\xa5 nynorsk er et fritt oppslagsverk p\xc3\xa5 nynorsk og en del av Wikipedia-prosjektet.\n_START_SECTION_\nBakgrunn\n_START_PARAGRAPH_\nWikipedia p\xc3\xa5 nynorsk bygger p\xc3\xa5 wikikonseptet. Det vil si at alle som \xc3\xb8nsker det kan skrive nye artikler eller endre gamle artikler som de \xc3\xb8nsker det. Med andre ord kan en si at Wikipedia p\xc3\xa5 nynorsk er et dugnadsprosjekt mellom flere tusen registrerte brukere og et ukjent antall av uregistrerte brukere. Tilsvarende prosjekter finnes p\xc3\xa5 bokm\xc3\xa5l og riksm\xc3\xa5l og p\xc3\xa5 over 200 andre spr\xc3\xa5k._NEWLINE_Alt oppslagsverket publiserer blir lagt ut under en fri dokumentlisens. Det vil hovedsakelig si at alt innhold i Wikipedia p\xc3\xa5 nynorsk kan kopieres, distribueres og brukes fritt; helt uten vederlag \xe2\x80\x93 s\xc3\xa5 lenge det g\xc3\xa5r klart frem at kilden til informasjonen er Wikipedia p\xc3\xa5 nynorsk.'